Diari Oficial de la Generalitat Valenciana


Sumari del DOGV 6372, del 08-10-2010 (2010/10865)

RESOLUCIÓ de 22 de setembre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la Indicació Geogràfica Protegida Cítrics Valencians.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10243


Data del document
:   22-09-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * agres
    * denominació d'origen
    * producte agrícola

RESOLUCIÓ de 22 de setembre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la Indicació Geogràfica Protegida Cítrics Valencians. [2010/10362]  
El Consell Regulador de la Indicació Geogràfica Protegida Cítrics Valencians ha sol·licitat la modificació del seu plec de condicions - document únic davant de la Direcció General de Comercialització de la Conselleria d'Agricultura, Pesca i Alimentació, i la seua tramitació és procedent d'acord amb el que es preveu en l'article 9.2 del Reglament (CE) 510/2006, del Consell, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris, i d'acord amb el procediment previst en el Reial Decret 1069/2007, de 27 de juliol, pel qual es regula el procediment per a la tramitació de les sol·licituds d'inscripció en el Registre comunitari de les denominacions d'origen protegides i de les indicacions geogràfiques protegides i l'oposició a estes.  
D'acord amb el que es preveu en l'article 6 del Reial Decret 1069/2007, de 27 de juliol, esmentat adés, en el Boletín Oficial del Estado número 173, de 17 de juliol de 2010, es va publicar un anunci de la Direcció General de Comercialització, per mitjà del qual es feia publicitat de la sol·licitud de modificació del plec de condicions de la Indicació Geogràfica Protegida Cítrics Valencians i un termini de dos mesos perquè qualsevol persona física o jurídica establida o resident a Espanya, amb drets o interessos legítims que considerara afectats, formulara oposició a la modificació. Ha transcorregut el termini concedit a este efecte i no s'ha presentat cap escrit d'oposició.  
Una vegada finalitzats els tràmits anteriors i vist l'informe emés per la Direcció General de Comercialització, en què s'entén que la sol·licitud de modificació complix les condicions que s'establixen en el Reglament (CE) 510/2006, del Consell, de 20 de març, i de conformitat amb l'article 9 del Reial Decret 1069/2007, de 27 de juliol, és procedent prendre una decisió favorable aprovant la modificació del plec de condicions, com també fer-la pública juntament amb el plec de condicions actualitzat.  
Per tot això que s'ha exposat, sobre la base de les competències atribuïdes a esta conselleria en matèria d'agricultura i alimentació en l'article 11 del Decret 7/2007, de 28 de juny, del president de la Generalitat, i vista la proposta de la directora general de Comercialització, en l'exercici de les funcions que tinc atribuïdes i d'acord amb el que s'establix en l'article 28 de la Llei 5/1983, de 30 de desembre, del Consell, resolc:  
Primer  
Adoptar i fer pública la decisió favorable a la modificació del plec de condicions de la Indicació Geogràfica Protegida Cítrics Valencians anunciada en el Boletín Oficial del Estado núm. 173, de 17 de juliol de 2010, una vegada comprovat que complix els requisits del Reglament (CE) núm. 510/2006, del Consell, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris, i la resta de disposicions adoptades per a la seua aplicació.  
Segon  
Publicar la versió del plec de condicions en què s'ha basat esta decisió favorable en el web de la Conselleria d'Agricultura, Pesca i Alimentació:  
http://www.agricultura.gva.es/web/c/document\_library/get\_file'uuid=98388ce7-aed7-4f6b-aed6-f4b5e5895bcf&groupId=16  
Contra este acte, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 22 de setembre de 2010.- La consellera d'Agricultura, Pesca i Alimentació: Maritina Hernández Miñana.